**A hétvégi házi feladatok és az iskolai dolgozatok szabályai**

**PEDAGÓGIAI PROGRAM:**

3.19. Az iskolai beszámoltatás, az ismeretek számonkérésének követelményei és formái, a szaktárgyi speciális megoldások

3.19.1. Az intézmény nevelési tervében meghatározott alapelvek, célok és feladatok a meghatározó szempontok.

3.19.2. A tantárgyak speciális megoldásait a helyi tantárgyi tanterv tartalmazza.

3.19.3. Az iskolai írásbeli beszámoltatások

3.19.3.1. Formái és rendje:

* témazáró dolgozatok a témaköri összefoglalások után
* témaközi dolgozatok 2-3 tananyag tanítása, gyakorlása után
* írásbeli feleletek (számonkérés) egy-egy tananyag után
* tantárgytesztek
* esszédolgozatok

3.19.3.2. Korlátai: A témazáró dolgozat írását egy héttel a dolgozat írása előtt közölni kell a tanulókkal. Egy tanítási nap maximum két témazáró dolgozat íratható. A tanuló hiányzása esetén közösen megbeszélt időpontban pótdolgozat íratható. A diagnosztikus mérés nem osztályozható.

3.19.3.3. Súlya: A témazáró dolgozatok érdemjegye is egyszeres szorzóval számolandó, de a félévi és év végi értékelésnél kétes jegy esetén a témazárók jegye a meghatározó.

3.20. Írásbeli feladatok otthonra

3.20.1. Elvei:

* A házi feladat kapcsolódjon az órai munkához, meghatározása pontos legyen!
* Az ismeretek begyakorlására, mélyítésére szolgáljon!
* A házi feladatot rendszeresen kell ellenőrizni.
* Az ellenőrzést végezheti a tanár, illetve a tanuló a pedagógus segítségével, vagy egyéni munkával az önellenőrzési képesség fejlesztésével.
* A napköziben készített házi feladatot a napközis nevelő mennyiségileg ellenőrzi.
* Az elvégzett munka minősítése a feladatot kiadó pedagógus feladata.
* Az el nem készített feladatok pótlására indokolt esetben – egy héten belül – lehetőséget kell biztosítani a tanulónak.
* Ha a tanuló nem pótolja a házi feladatot, elmarasztalásban részesül.
* A szorgalmi feladat végzésére csak egyéni vállalás alapján jelentkezhet a tanuló.
* Elvégzésére elegendő időt kell biztosítani a tanulónak.
* A szorgalmi feladat minden esetben értékelendő, melynek szempontjait a feladat megadásakor közölni kell, de az értékelés érdemjeggyé váltása csak pozitív eredmények esetén lehetséges!

3.20.2. Formái:

Házi dolgozatok, fogalmazás, tankönyv kérdéseire adott válasz, munkafüzet feladatai, feladatlap kitöltése.

3.20.3. Korlátai:

Az írásbeli feladat mértéke olyan legyen, ami pedagógiailag hatékonyan – még a tanítási óra során - javítható.

3.21. Szóbeli feladatok otthonra

3.21.1. Elvei:

* Az előző tanítási órákon feldolgozott ismeretek rendszeres tanulásán (ellenőrzésén) alapul.
* A szóbeli feladatot a követelményekhez, a továbbhaladás feltételeihez kell viszonyítani.
* A szorgalmi feladatok értékelése a szaktanár belátása szerint történik, egész tanévben azonos elvek szerint.

3.21.2. Formái:

Lehetnek memoriterek, valamint saját megfogalmazásban elmondandó, tankönyvekből vagy más forrásokból gyűjtött ismeretek önálló beszámolók vagy feladatok készítése alapján. Fogalmak meghatározása, összefüggések, törvényszerűségek felismerése megadott szövegek alapján.

3.21.3. Korlátai:

Az otthoni felkészülés a tanuló egyéni képességeinek megfelelően történik.

Az otthoni felkészülésre javasolt idő 1-4 osztályig kb. 60 perc, 5-8. osztályig kb. 90 perc tanítási naponként.

3.22. Gyakorlati feladatok otthonra

3.22.1. Elvei:

* A gyakorlati feladatok kapcsolódjanak a tanórai munkához, vagy feladatsorhoz, amelybe az adott óra is kapcsolódik!
* A kiadott feladatok a tanórai munka begyakorlását, egy újszerű megközelítését, vagy más technikával, illetve anyagokkal és eszközökkel történő megoldását tartalmazzák!
* A kiadott feladatokat mindig ellenőrizni kell!
* Az elvégzett munka minősítése a feladatot kiadó pedagógus feladata, egész tanévben azonos elvek szerint.
* Az el nem végzett feladatok pótlására indokolt esetben lehetőséget kell biztosítani a tanuló számára. Amennyiben a feladat pótlása nem történik meg a módosított határidőig, a tanuló elmarasztalásban részesül.
* A szorgalmi feladat vállalása teljesen önkéntes.
* A szorgalmi feladatokat is minden esetben értékelni kell, de az értékelés érdemjeggyé váltása csak pozitív eredmények esetén lehetséges!

3.22.2. Formái:

Szabadtéri ábrázolás, műszaki ábrázolás, tárgyalkotás, makett készítés, fotó, videó, számítógépes gyakorlatok, animáció, gyűjtőmunka, szakirodalom feldolgozása, illetve testnevelés órákon tanult mozgások begyakorlása. Testnevelésből balesetveszélyes mozgás (pl.: fejállás, kézállás, ugrások) otthoni gyakorlásra való kijelölése tilos!

3.22.3. Korlátai:

* A feladatok gyakorlását és mennyiségét alaposan mérlegelni kell a tanulók leterheltségét figyelembe véve! Évente maximum 5 feladat adható.
* A gyakorlati feladatok alkalmazkodjanak a tanulók technika, anyagi és idő korlátaihoz!
* A feladatok lehetőleg biztosítsanak alternatív megoldási lehetőségeket!
* A kiadott feladatoknál figyelembe kell venni a tanulók életkori sajátosságait!